Boračko jezero

Boračko jezero je glacijalno jezero u Hercegovini u Federaciji BiH, BiH. Leži na severoistočnom podnožju planine Prenj, na nadmorskoj visini 397 m. Sa zapada ga okružuju strmi i šumoviti visovi Crne gore (1343 m), a sa istoka Tranjine (1055 m). Basen jezera je nastao u Boračkoj dragi procesom glacijalne erozije. Jezero ima elipsast oblik. Dugačko je 786, a široko 402 m. Površina mu iznosi 0,26 km². Dužina jezerske obale je 2,4 km. Jezero je najdublje u jugoistočnom užem delu oko 17 m, a sadrži približno 2,5 mil.m³ vode, koja je zbog bistrozelene boje prozirna i do 8,3 m. Voda je najtoplija u avgustu (oko 25 °C), a najhladnija u februaru (0 °C). Boračko jezero dobija vodu od Boračkog potoka i brojnih okolnih izvora, kojih ima i po dnu jezera. Iz jezera ističe Šištica, koja se posle kratkog toka klisurom dugom 6 km i dubokom 60 m ruši 30 m visokim vodopadom u reku Neretvu. Jezero je poznato po dobroj pastrmci i rakovima. Od Konjica je udaljeno 20 km i povezano je asfatnim putem. U neosrednoj blizini izgrađeni su hoteli i moteli, jer je Boračko jezero omiljeno izletište stanovnika Konjica, Sarajeva i Mostara.Tu se nalazi i selo Borci, koje je stoljećima naseljavalo, skoro u potpunosti srpsko stanovništvo, koje je napustilo ove krajeve nakon rata u Bosni i Hercegovini 1992-1995.godine. Značajno područje za ptice Područje Boračkog jezera nikada nije sistematičnije istraživano sa ornitološkog aspekta, ali se nalazi na listi značajnih područja za ptice u Bosni i Hercegovini i neophodno je sprovesti opsežna istraživanja radi utvrđivanja sastava i brojnosti lokalne ornitofaune. Registrovano je gniježđenje dugorepe sove (Strix uralensis), planinskog djetlića (Dendrocopos leucotos), srednjeg dijetlića (Leiopicus medius) Izvori Vanjske veze „Otkrijte Boračko jezero”. Welcome to Konjic. Pristupljeno 29. 3. 2025.